**Greit å vite:** Ukraina er et land i Øst-Europa. Fra 1922 til 1991 var Ukraina en del av Sovjet-unionen sammen med Russland. Men unionen ble oppløst. Da stemte folk i Ukraina for uavhengighet.

| **Når jeg leser …** | **da betyr det …** |
| --- | --- |
| avvise, å | å si nei til, å ikke godta |
| andel, en | en del-mengde, en part av |
| annektere, å | å ta med makt |
| flyktning, en | en person som er på flukt (fra krig og livs-fare) |
| grense, ei / en | området som skiller et land fra et annet |
| halv-øy, en / ei | ei øy som er delvis festet til fast-landet |
| i fjor | året før det som er nå, forrige år |
| invadere, å | å trenge seg inn i et land ved bruk av soldater og våpen |
| konflikt, en | her: en alvorlig uenighet mellom grupper |
| knytte seg til, å | å binde seg til, å komme nærmere |
| lik, et | en person som er død |
| masse-grav, en | en grav med flere døde mennesker i |
| overgi seg, å | å gi fra seg kontrollen til noen som er sterkere |
| opp-rører, en | en person som kjemper imot myndigheter |
| rømme, å | å flykte, å haste bort fra |
| ukrainer, en | en stats-borger i Ukraina |

# 609 – Én av fem har rømt fra Ukraina det siste året

# Klar Tale nr. 8 / 2023

Ukraina er en republikk. Volodymyr Zelenskyj er president og stats-overhode. I Ukraina snakker de både ukrainsk og russisk språk. Det bor ukrainere og russere i landet. Hoved-staden er Kyiv.

I dag er Ukraina et land i krig. Det startet med en politisk krise i 2013. President Viktor Janukovytsj nektet å signere en avtale om samarbeid med Den europeiske union (EU). Det gjorde folk i Kyiv rasende. De demonstrerte i ukevis. I starten av 2014 ble protestene voldelige. Ukrainas parlament vedtok at presidenten skulle slutte.

Russland er Ukrainas nabo. De reagerte med å ta kontroll over den ukrainske Krim-halvøya. Samtidig hjalp Russland opp-rørere i Øst-Ukraina. Disse kjempet mot hæren til Ukraina. Derfor sier mange at krigen i Ukraina startet i 2014, for ni år siden.

Russlands handlinger på Krim og i Øst-Ukraina ble sett på som brudd på folke-retten. Vesten begynte å straffe Russland økonomisk (sanksjoner). Russland svarte med å straffe Vesten økonomisk.

Natt til 24. februar 2022 invaderte Russland Ukraina.

*Kilder: Klar Tale, FN, snl.no*

# Spørsmål:

# 1: Hva skjedde natt til 24. februar 2022?

# Svar:

# 2: Hvor mange har flyktet ut av Ukraina?

Svar:

# 3: Hvilke land har tatt imot mange flyktninger?

# Svar:

4: Hva skjedde i Butsja?

# Svar:

# 5: Hva heter presidenten som nektet å signere en avtale med EU? Svar:

# 

# 6: Hvordan reagerte Russland på at han måtte slutte?

# Svar:

# 

# 7: Hva heter dagens president i Ukraina? Svar:

# 8: Hva kan du fortelle om Ukrainas historie?

# Svar:

**Oppgave: Sett ordene på rett sted i teksten**

konflikt

halvøya

i fjor

som

invaderte

Vesten

i

Nato

knytte

og

Konflikten mellom øst og vest

Ukraina er \_ Europa. Russland er landets nabo i øst. I Ukraina bor det både etniske russere \_ \_ ukrainere.

Noen ukrainere \_ \_ \_ snakker russisk, følte at Ukraina var blitt mer fiendtlig mot Russland. Mange ønsket seg nærmere Russland.

Andre ukrainere, spesielt dem i vest, ville \_ \_ \_ \_ \_ \_ seg til Europa. Ukraina har grense både til Russland og til Europa. Valget mellom Europa og Russland har vært med på å skape en vond \_ \_ \_ \_ \_ \_ \_ \_.

Forholdet mellom \_ \_ \_ \_ \_ \_ (Europa og USA spesielt) og Russland er også vanskelig. Slik har det vært i flere tiår.

Russland \_ \_ \_ \_ \_ \_ \_ \_ \_ Ukraina 24. februar \_ \_ \_ \_. Men konflikten er mye eldre. Mange sier at krigen startet da Russland annekterte Krim-\_ \_ \_ \_ \_ \_ \_ i 2014.

Det er usikkert hva lederne i Russland er redde for. Vil de beskytte russere i Ukraina? Er de redde for Vesten sitt forsvars-samarbeid \_ \_ \_ \_? Og USA sin mektige posisjon i verden? Eller er russisk president Vladimir Putin redd for demokrati? Mulige for-klaringer er mange.

Tirsdag snakket Putin til folket hjemme i Russland. Da ga presidenten Vesten skylda for krigen. Og at Vesten truer Russland. Det er ingen som angriper Russland, svarte USA like etter. De avviser på-standen.

*Kilder: NTB, FN*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.